\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

РЕПУБЛИКА СРБИЈА

**МИНИСТАРСТВО ЕКОНОМИЈЕ И РЕГИОНАЛНОГ РАЗВОЈА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Булевар краља Александра бр. 15, 11000 Београд

**УПУТСТВО ЗА СПРОВОЂЕЊЕ**

**МЕРЕ ПОДРШКЕ РАЗВОЈУ ИНОВАТИВНИХ КЛАСТЕРА**

**У 2011. ГОДИНИ**

**САДРЖАЈ:**

1. **УВОД**
2. **УПУТСТВО УЧЕСНИЦИМА ЗА ИЗРАДУ ЗАХТЕВА**
3. **ОБРАСЦИ ЗА ПРИЈАВУ**
4. **УВОД**

**1. Подаци о Мерi подршке развоју иновативних кластера у 2011. години**

Кластери су форма пословног удруживања географски концентрисаних предузећа са институцијама које им пружају подршку у одређеној области у којој се такмиче, али и сарађују. Кластер повезују заједнички интереси и потребе на подручју набавке, продаје, специјализованих услуга, радне снаге и других ресурса.

Меру подршке развоју иновативних кластера (у даљем тексту: Мера) спроводи Министарство економије и регионалног развоја (у даљем тексту: Министарство) у сарадњи са Националном агенцијом за регионални развој (у даљем тексту: Национална агенција) и мрежом регионалних агенција/центара.

**1.1. Циљ Мере**

Општи циљ Мере јесте повећање продуктивности и конкурентности домаћих предузећа и предузетника, повезивањем у кластере и јачање сарадње малих и средњих предузећа и предузетника са научно-истраживачким организацијама кроз јачање капацитета предузећа за технолошки развој и иновације.

**Специфични циљеви Мере су:**

1) јачање капацитета предузећа за технолошки развој и иновације кроз активан партнерски однос између предузећа и научно-истраживачких организација и њиховим укључивањем у пројекте са комерцијалним циљевима;

 2) успостављање стратешког партнерства са циљем пораста специјализације, развоја материјалних и људских ресурса и инфраструктуре значајних за пораст продуктивности;

 3) повећање вредности и обима промета предузећа и предузетника на домаћем и међународном тржишту;

 4) успостављање сарадње са кластерима у региону и припрема за израду заједничких пројеката.

* 1. **Корисници бесповратних средстава:**

Право на коришћење бесповратних средстава имају иновативни кластери, односно правнa лица која управљају овим кластерима и која су одговорна за управљање пословним простором, објектима и активностима иновативних кластера у погледу њиховог коришћења и приступа, а који:

1. су уписани у Регистар удружења Агенције за привредне регистре;
2. имају најмање 12 активних чланова (најмање девет привредних друштава, предузетника и три институције за подршку: носиоце иновационе делатности према Закону о иновационој делатности, образовне или друге институције);
3. имају за чланове минимум 60% малих и средњих предузећа и предузетника и бар једну научно-истраживачку организацију. У случају дa је корисник државне помоћи велики привредни субјекат, тај субјекат мора да докаже подстицајне ефекте у складу са следећим критеријумима: повећање обима пројекта, проширење области деловања, бржа реализација пројекта и повећање укупног износа за истраживање, развој и иновације.
4. су предузећа, чланови кластера у већинском домаћем приватном власништву, регистровани на територији Републике Србије;
5. су поднели захтев са потребном документацијом у складу са наменом средстава;
6. нису у стечајном поступку или поступку ликвидације;
7. да имају измирене обавезе по основу пореза и доприноса.
8. нису за исте намене користила средстава буџета Републике Србије или буџета локалне самоуправе.
9. да предузећа, чланови кластера нису у тешкоћама према дефиницији привредног субјекта у тешкоћама:

Субјекат у тешкоћамаје онај привредни субјекат који није способан да властитим средствима или средствима која може добити од својих власника/деоничара или поверилаца или из других извора спречи губитке, а који би, без интервенције државе, краткорочно или средњерочно угрозили његов опстанак. За привредни субјекат се сматра да је у тешкоћама уколико испуњава било који од наведених услова:

1) у случају привредног субјекта са ограниченом одговорношћу, ако је у претходних 12 месеци износ уписаног капитала смањен за више од 50% тог капитала, али не испод законом прописаног минималног основног капитала;

2) у случају привредног субјекта у којем најмање једно лице има неограничену одговорност за дугове привредног субјекта, уколико је у претходних 12 месеци капитал приказан у финансијским извештајима смањен за више од 50%;

3) независно од облика привредног субјекта, уколико испуњава критеријуме за покретање стечајног поступка на основу закона.

 Новоосновани привредни субјекат чији је период пословања краћи од три године неће се сматрати да је у тешкоћама у том периоду, осим ако је у питању мали или средњи привредни субјекат који испуњава услов наведен у подтачки 3.

* 1. **Намена бесповратних средстава**

Средства се додељују за пројекте:

1. **новооснованим и иновативним кластерима у почетној фази рада**, који су регистровани после 01. јуна 2009. године. Минимални износ који се додељује по захтеву je 200.000 динара, а максимални 2.000.000 динара.
2. **постојећим иновативним кластерима - у развојној фази рада**. Минимални износ који се додељује по захтеву je 1.000.000 динара, а максимални 10.000.000 динара.

Подносилац захтева може да се пријави само за једну фазу.

Пројектне активности који су предмет финансирања су:

За новоосноване иновативне кластере – у почетној фази рада:

1. оперативни трошкови канцеларије кластера за активности повезивања чланица:
* интерно повезивање чланица (развој заједничке визије и циљева - стратешких и оперативних, успостављање унутрашње структуре, анализа потреба за обукама, размена информација, заједничко истраживање тржишта, координирана набавка)
* екстерно повезивање (маркетинг кластера и региона, помоћ при инвестирању, информације о тржишту, тражење партнера, подршка повезивању у ланцу добављача, међународне мреже)
* привлачење нових чланова;
1. трошкови организације:
* програма усавршавања, специјализованих обука, радионица за упознавање са техничким прописима који се примењују на тржишту ЕУ, релевантним за област пословања кластера.
* семинара и конференција којима се подстиче размена знања, повезивање чланова кластера и промоција кластера;

За постојеће иновативне кластере – у развојној фази рада:

1. трошкови развоја заједничких услуга кластера (заједничко истраживање тржишта, заједнички наступ на тржишту, координирана набавка, помоћ при инвестирању, информације о тржишту, тражење партнера, подршка повезивању у ланцу добављача, међународне мреже, приступ финансијама) ;
2. трошкови израде студија изводљивости и другу пројектно техничку документацију за заједничке инфраструктурне пројекте;
3. трошкови израде и/или реализације заједничких иновативних пројеката који се односе на развој нових или знатног побољшаних производа, процеса или услуга уз учешће најмање 3 чланице кластера;
4. трошкови израде и испитивања прототипа и новог дизајна производа и амбалаже, увођење и тестирање новог процеса производње;
5. трошкови заштите интелектуалне својине, откупа права на патент и патентну документацију;
6. трошкови организације програма усавршавања, специјализованих обука, радионица за упознавање са техничким прописима који се примењују на тржишту ЕУ;
7. трошкови организације конференција којима се подстиче размена знања, повезивање чланова кластера и промоција кластера.

За тачке 2) до 5), оправдани трошкови покривају: трошкове особља (истраживачи, техничари и друго помоћно особље) у мери у којој раде на пројекту; трошкове инструмената и опреме у обиму у коме се користе за пројекат; трошкове уговорних истраживања, техничког знања и патената који су купљени или лиценцирани од трећих лица по тржишним ценама, уколико је трансакција извршена у конкурентним условима, и трошкови саветодавних и сличних услуга уколико се користе искључиво за делатност истраживања; додатне режијске трошкове настале директно као резултат истраживачке делатности; друге оперативне трошкове пословања, укључујући трошкове материјала, потрошне робе и производа насталих директно као резултат истраживачке делатности.

Средства расположива у оквиру ове Мере додељују се кластерима и намењена су за финансирање до 50% оправданих трошкова активности пројеката, без пореза на додату вредност. Преостали износ средстава кластери су обавезни да финансирају из сопствених извора, из средстава која не потичу из буџета Републике Србије, буџета локалне самоуправе или донаторских организација.

Кластери могу поднети један или више пројеката који су у складу са визијом и стратегијом рада кластера коју су усвојиле све чланице, као и са оперативним планом за текућу годину. У реализацији пројеката морају да учествују минимум три члана кластера. Средства ће се одобравати само за оправдане трошкове активности које ће бити започете након потписивања Уговора са Националном агенцијом.

Средства се не могу користити за:

1) заостале обавезе по основу такси и пореза, зајмове и рате за отплату кредита;

2) трошкове гаранција, полисе осигурања, камате, трошкове банкарског пословања, курсне разлике;

3) царинске и административне трошкове;

4) трошкове принудне наплате.

**1.4. Динамика исплате средстава**

Средства одобрене бесповратне помоћи ће се исплатити на рачун кластера према следећој динамици:

- 30% одобреног износа ће бити исплаћено након потписивања Уговора између Националне агенције и правног лица, и то у року од 30 дана од дана потписивања;

- преосталих 70% одобреног износа ће бити исплаћено након реализације активности, односно након подношења извештаја о реализацији активности и остале неопходне документације чији је садржај дефинисан Уговором.

Кластер је у обавези да приликом потписивања Уговора са Националном агенцијом, приложи:

* Захтев за исплату средстава **(**прилог бр. 1);
* оверен Финансијски идентификациони лист (прилог бр. 2);
* Меницу и менично овлашћење за попуњавање и подношење на наплату менице на одобрени износ.
	1. **Начин пријављивања**

Захтев је валидан уколико предлагач до прописаног рока у Јавном огласу поднесе попуњене следеће обрасце:

1. Образац I – Образац пријаве са подацима о кластеру

2. Образац II – Изјава о сагласности са условима из Огласа

3. Образац III - Подаци о чланицама кластера

4. Образац IV – Опис појединачних пројеката

5. Образац V - Буџет

6. Образац VI - Структура финансирања пројеката

7. Образац VII – Радне биографије лица ангажованих на пројектима

ПРИЛОЗИ:

Прилог I – оригинал или оверену фотокопију потврде о регистрацији удружења коју издаје Агенција за привредне регистре Републике Србије;

Прилог II - биланс стања и биланс успеха за 2010. годину (осим кластера који су регистровани у 2011.години);

Прилог III - потврдa надлежне филијале Пореске управе о измиреним обавезама по основу пореза и доприноса закључно са датумом објављивања јавног позива;

Прецизно и тачно попуњена пријава/обрасци (од којих је један комплет на компакт диску) и пратећа документација у два примерка, у складу са Упутством за спровођење Мере, предаје се лично или препорученом поштом најближој регионалној агенцији/центру:

* Регионални центар за развој малих и средњих предузећа и предузетништва д.о.о. Суботица; Трг Цара Јована Ненада 15, Суботица; Тел: 024/554-107; 535-109; e-mail: smer@subotica.info; [www.smer.biz](http://www.smer.biz)
* Регионални центар за друштвено економски развој – Банат, д.о.о. Зрењанин; Чарнојевићева 1, Зрењанин; Тел: 023/510-567; 561-064; e-mail: office@rcrbanat.rs; [www.rcrbanat.rs](http://www.rcrbanat.rs)
* Регионална развојна агенција Бачка; Модене 5, Нови Сад; Тел/факс: 021/450-893; e-mail: office@rda-backa.rs; [www.rda-backa.rs](http://www.rda-backa.rs)
* Регионална агенција за развој МСПП „Аlma Mons“, д.о.о. Нови Сад; Трг Младенаца 5/II, Нови Сад; Тел/фах: 021/427-822; 427-574; e-mail: office@almamons.rs; [www.almamons.co.rs](http://www.almamons.co.rs)
* Регионална развојна агенција Срема; Главна бр.172, Рума; Teл:022/470-910; e-mail: info@rrasrem.rs; [www.rrasrem.rs](http://www.rrasrem.rs)
* Регионални центар за развој малих и средњих предузећа и предузетништва - Београд, д.о.о. Београд; Топличин венац 11/4, Београд; Тел: 011/2186-730; 2186-740; 2632-990; e-mail: office@mspbg.rs; [www.mspbg.rs](http://www.mspbg.rs)
* Регионална развојна агенција Браничево-Подунавље, д.о.о. Пожаревац; Стари корзо 30/3, Пожаревац; Тел: 012/510-824; 511-823; e-mail: office@rra-bp.rs; [www.rra-bp.rs](http://www.rra-bp.rs/)
* Регионална агенција за економски развој Шумадије и Поморавља, д.о.о. Крагујевац; Краља Петра I 22, Крагујевац; Teл: 034/300-575; 302-704; e-mail: officekg@redasp.rs; [www.redasp.rs](http://www.redasp.rs)
* Регионални центар за развој малих и средњих предузећа, д.о.о. за информационе, едукативне и консалтинг услуге – Крушевац; Драгомира Гајића 1, Крушевац; Тел: 037/3543-018; 3508-160; e-mail: mspks@ptt.rs;
* Регионална агенција за просторни и економски развој Рашког и Моравичког округа, Краљево д.о.о.; Цара Душана 49, Краљево; Тел: 036/397-777; e-mail: office@kv-rda.org; [www.kv-rda.org](http://www.kv-rda.org)
* Регионална развојна агенција – Златибор д.о.о. Ужице; Петра Ћеловића бб, Ужице; Тел: 031/523-065; 510-098; e-mail: office@rrazlatibor.co.rs; [www.rrazlatibor.co.rs](http://www.rrazlatibor.co.rs)
* Агенција за економски развој Санџака – SEDA, д.о.о., Нови Пазар; 7. јула бб, Нови Пазар; Тел: 020/332-700; 317-551; e-mail: office@seda.org.rs; [www.seda.org.rs](http://www.seda.org.rs)
* Регионална агенција за развој Источне Србије „RARIS“, д.о.о. Зајечар; Трг Ослобођења 1, Зајечар; Тел: 019/426-376; 426-377; e-mail: office@raris.org; [www.raris.org](http://www.raris.org)
* Регионални центар за одрживи развој и развој предузетништва Тимок д.о.о. Зајечар; Николе Пашића 37/1, Зајечар; Тел: 019/426-516; 425-380; e-mail: msptimok@tsbest.net; [www.msp-timok.org](http://www.msp-timok.org)
* Обласна развојна асоцијација „ЈУГ“ д.о.о. Ниш; Обреновићева 17/1, Ниш; Тел: 018/515-447; 522-659; e-mail: info@ora-jug.rs; [www.ora-jug.rs](http://www.ora-jug.rs)
* Центар за развој Јабланичког и Пчињског округа д.о.о., Лесковац; Влајкова 199, Лесковац; Тел: 016/233-440; e-mail: info@centarzarazvoj.org; [www.centarzarazvoj.org](http://www.centarzarazvoj.org)
* Регионална агенција за економски развој и предузетништво Пчињског округа “VEEDA”, д.о.о. Врање; 22. децембра бб, Врање; Тел: 017/412-207; 414-893; 404-629; e-mail: leda\_vr@yahoo.com; [www.veeda.rs](http://www.veeda.rs)

У наведеним агенцијама/центрима се могу добити све информације неопходне за учешће у Мери, као и стручна помоћ за припрему захтева.

Информације се могу добити и у Националној агенцији на следеће бројеве телефона: 019/445 311 и 011/2060 829.

Рок за подношење пријава је 16.07.2011.

Пријаве се предају у затвореној коверти са назнаком„Пријава за Јавни оглас Мере подршке развоју иновативних кластера у 2011. години – НЕ ОТВАРАТИ“, са пуном адресом пошиљаоцана полеђини коверте.

Неблаговремене и непотпуне пријаве се неће разматрати.

**Обрасци за пријаву су приложени уз Упутство за спровођење Мере као посебан фолдер (директоријум).**

Министарство задржава право да затражи додатну документацију и извршити додатну верификацију поднете документације, али само правних лица која су успунила услове из Јавног позива. Разматраће се само комплетни и благовремено поднети захтеви. Кластери могу поднети само један захтев за доделу средстава за све планиране активности.

**1.6. Документација која се подноси након реализације пројеката:**

1. Фактуре, уговори и друга релевантна документа;
2. Изводи рачуна са којег су плаћени трошкови одобрене пројектне активности – са означеном исплатом;
3. Доказ да је завршен пројекат за који се подноси Захтев за доделу средстава - приложен извештај о реализацији пројектних активности и оствареним резултатима.

**2. Критеријуми за избор пројеката развоја кластера и поступак одабира пројеката за финансирање:**

Уводни поступак: Сваки захтев ће бити уписан у списак и уводно оцењивање ће бити обављено како би се утврдило да ли захтеви испуњавају формалне услове. Захтеви који су у складу са наменом Позива и које испуњавају административне и остале услове, према Упутству за спровођење Мере, размотриће Комисија за оцењивање и селекцију захтева (у даљем тексту: Комисија) коју решењем образује Министар економије и регионалног развоја.

Одобравање средстава вршиће се на основу ранг листе која се утврђује према додељеном броју бодова од стране Комисије. Комисија ће по извршеном рангирању, на основу овлашћења из решења, донети одлуку о избору пројеката којима ће се доделити средства.

Критеријуми за оцењивање иновативних кластера- у развојној фази рада су:

|  |  |
| --- | --- |
| **Заједничке активности кластера:** | **Маx 25 поена** |
| **1.Укупни трошкови заједничких активности кластера у 2010.години на којима су учествовала бар три предузећа чланице кластера** | **Маx 5** |
| Испод 1.000.000 динара | 0 |
| од 1.000.000-5.000.000 динара | 3 |
| Преко 5.000.000 динара | 5 |
| **2.Укупни трошкови заједничких иновативних[[1]](#footnote-2) активности на којима су учествовала бар три предузећа чланице кластера у 2010.години** | **Маx 10** |
| Испод 1.000.000 динара | 0 |
| Од 1.000.000-5.000.000 динара | 5 |
| Преко 5.000.000 динара | 10 |
| **3.Број предузећа чланица које су учествовале у пројектима у 2010. години:** | **Маx 5** |
| Испод 10 | 0 |
| 10-20 | 3 |
| Преко 20 | 5 |
| **4.Укупни трошкови заједничких активности кластера у 2010.години које су финансиране без суфинансирања из Програма за развој кластера** | **Маx 5** |
| Испод 1.000.000 динара | 0 |
| Преко 1.000.000 динара | 5 |

|  |  |
| --- | --- |
| **Профил кластера:** | **Маx 40 поена** |
| **1.Број предузећа чланица кластера у који учествују у поднетим пројектима** | **Маx 10** |
| Мање од 15 | 0 |
| 15-25 | 5 |
| Преко 25 | 10 |
| **2.Број НИО који учествују у поднетим пројектима** | **Маx 5** |
| 1 | 0 |
| 2 | 3 |
| Више од 2 | 5 |
| **3. Подршка локалних самоуправа или Регионалних развојних агенција (број локалних самоуправа или Регионалних развојних агенција које су чланице кластера):** | **Маx 10** |
| 1 | 0 |
| 2-3 | 5 |
| Више од 3 | 10 |
| **4.Просечни месечни трошкови које чланице издвајају за чланарину:** | **Маx 10** |
| Испод 1.000 РСД | 0 |
| 1.000-5.000 РСД | 5 |
| Преко 5.000 РСД | 10 |
| **5. Да ли постоји географска концентрација компанија у кластеру** | **Маx 5** |
| Мање од 70% предузећа се налази на растојању мањем од 100 км од седишта кластера | 0 |
| 70-80% предузећа је се налази на растојању мањем од 100 км од седишта кластера | 3 |
| Више од 80% предузећа се налази на растојању мањем од 100 км од седишта кластера | 5 |

|  |  |
| --- | --- |
| **Резултати компанија чланица:** | **Маx 15 поена** |
| **1.Раст прихода од продаје у последње три године****(Укупни пословни приходи предузећа чланица у 2010/ укупни пословни приходи предузећа чланица у 2008)\*100%** | **Маx 5** |
| Ако је тражени количник мањи од 100% | 0 |
| Ако је тражени количник измађу 100-105% | 1 |
| Ако је тражени количник измађу 105.01%-120% | 3 |
| Ако је тражени количник преко 120% | 5 |
| **2.Раст извоза у последње три године****(Укупни приходи од извоза предузећа чланица у 2010/ укупни пословни приходи предузећа чланица од извоза у 2008)\*100%** | **Маx 5** |
| Ако је тражени количник мањи од 100% | 0 |
| Ако је тражени количник измађу 100-105% | 1 |
| Ако је тражени количник измађу 105.01%-130% | 3 |
| Ако је тражени количник преко 130% | 5 |
| **3.Раст запослености у последње три године****(Укупни број запослених у предузећима чланицама у 2010/ укупни број запослених у предузећима чланицама у 2008)\*100%** | **Маx 5** |
| Ако је тражени количник мањи од 100% | 0 |
| Ако је тражени количник измађу 100-105% | 1 |
| Ако је тражени количник измађу 105.01%-130% | 3 |
| Ако је тражени количник преко 130% | 5 |

|  |  |
| --- | --- |
| **Истраживачко развојни резултати кластера:** | **Маx 20 поена** |
| **1.Трошкови истраживања и развоја МСП чланица у 2010.години****(Укупни трошкови истраживања и развоја компанија чланица у 2010/ укупни пословни приходи у 2010)\*100%** | **Маx 10** |
| Испод 0,01% | 0 |
| 0,01-3% | 4 |
| 3,01%-6% | 8 |
| Преко 6,01% | 10 |
| **2.Трошкови истраживања и развоја великих предузећа чланица у 2010.години****(Укупни трошкови истраживања и развоја компанија чланица у 2010/ укупни пословни приходи у 2010)\*100%** | **Маx 5** |
| Испод 0,01% | 0 |
| 0,01-3% | 1 |
| 3%-6% | 3 |
| Преко 6% | 5 |
| **4.Број пројеката код Министарства науке и технолошког развоја за који су одобрени за предузећа чланице кластера од 2005. године** | **Маx 5** |
| 0 | 0 |
| 1 | 1 |
| 2 | 3 |
| 3 или више | 5 |

Критеријуми за оцењивање новооснованих и иновативних кластера у почетној фази рада су:

|  |  |
| --- | --- |
| **Профил кластера:** | **Маx 50 поена** |
| **1.Број предузећа чланица кластера у који учествују у поднетим пројектима** | **Маx 10** |
| Мање од 10 | 0 |
| 10-20 | 5 |
| Преко 20 | 10 |
| **2.Број НИО који учествују у поднетим пројектима** | **Маx 10** |
| 1 | 0 |
| 2 | 5 |
| Више од 2 | 10 |
| **3. Подршка локалних самоуправа или Регионалних развојних агенција** | **Маx 10** |
| 1 | 0 |
| 2-3 | 5 |
| Више од 3 | 10 |
| **4.Просечни месечни трошкови које чланице издвајају за чланарину:** | **Маx 10** |
| Испод 1.000 РСД | 0 |
| 1.000-3.000 РСД | 5 |
| Преко 3.000 РСД | 10 |
| **5. Да ли постоји географска концентрација компанија у кластеру** | **Маx 10** |
| Мање од 70% предузећа се налази на растојању мањем од 100 км од седишта кластера | 0 |
| 70-80% предузећа је се налази на растојању мањем од 100 км од седишта кластера | 5 |
| Више од 80% предузећа се налази на растојању мањем од 100 км од седишта кластера | 10 |

|  |  |
| --- | --- |
| **Резултати компанија чланица:** | **Маx 30 поена** |
| **1.Раст прихода од продаје у последње три године****(Укупни пословни приходи предузећа чланица у 2010/ укупни пословни приходи предузећа чланица у 2008)\*100%** | **Маx 10** |
| Испод 100% | 0 |
| 100-105% | 4 |
| 105.01%-120% | 8 |
| Преко 120% | 10 |
| **2.Раст извоза у последње три године****(Укупни приходи од извоза предузећа чланица у 2010/ укупни пословни приходи предузећа чланица од извоза у 2008)\*100%** | **Маx 10** |
| Испод 100% | 0 |
| 100-105% | 4 |
| 105.01%-130% | 8 |
| Преко 130% | 10 |
| **3.Раст запослености у последње три године****(Укупни број запослених у предузећима чланицама у 2010/ укупни број запослених у предузећима чланицама у 2008)\*100%** | **Маx 10** |
| Испод 100% | 0 |
| 100-105% | 4 |
| 105.01%-130% | 8 |
| Преко 130% | 10 |

|  |  |
| --- | --- |
| **Истраживачко развојни резултати кластера:** | **Маx 20 поена** |
| **1.Трошкови истраживања и развоја МСП чланица у 2010.години****(Укупни трошкови истраживања и развоја компанија чланица у 2010/ укупни пословни приходи у 2010)\*100%** | **Маx 10** |
| Испод 0,01% | 0 |
| 0,01-3% | 4 |
| 3,01%-6% | 8 |
| Преко 6,01% | 10 |
| **2.Трошкови истраживања и развоја великих предузећа чланица у 2009.години****(Укупни трошкови истраживања и развоја компанија чланица у 2010/ укупни пословни приходи у 2010)\*100%** | **Маx 5** |
| Испод 0,01% | 0 |
| 0,01-3% | 1 |
| 3%-6% | 3 |
| Преко 6% | 5 |
| **4.Број пројеката код Министарства науке и технолошког развоја за који су одобрени за предузећа чланице кластера од 2005. године** | **Маx 5** |
| 0 | 0 |
| 1 | 1 |
| 2 | 3 |
| 3 или више | 5 |

Критеријуми за оцењивање пројеката постојећих и новооснованих иновативних кластера су:

|  |  |
| --- | --- |
| **1. Финансијски и оперативни капацитет**  | **Маx 20** |
| 1.1 Да ли подносилац и партнери, уколико их има, имају довољно **искуство у управљању пројектима**? | 5 |
| 1.2 Да ли подносилац и партнери, уколико их има, поседују **техничку стручност**?  | 5 |
| 1.3 Да ли подносилац и партнери, уколико подносилац има партнере, имају задовољавајуће **управљачке капацитете**? (укључујући особље, опрему и способност да управљају пројектним буџетом)? | 5 |
| 1.4 Да ли подносилац има стабилан и довољан извор **финансирања**? | 5 |
| **2. Релевантност** | **Маx 25** |
| 2.1 Колико је предлог пројекта релевантан у односу на **циљеве** позива за подношење предлога? | 10 |
| 2.2 Колико је предлог релевантан у односу на одређене **потребе и ограничења** чланица или региона?  | 5 |
| 2.3 Колико су укључене стране јасно дефинисане и стратешки изабране (крајњи корисници, **циљне групе**)? Да ли су њихове **потребе** јасно дефинисане и да ли је јасно да се предлог на њих адекватно односи? | 10 |
| **3. Методологија** | **Маx 25** |
| 3.1 Да ли су предложене **активности** прикладне, практичне и конзистентне са циљевима и очекиваним резултатима? | 5 |
| 3.2 Колико је пројекат у целости доследно креиран? (посебно, да ли одражава анализу проблема, узима у обзир спољне факторе и предвиђа **евалуацију**?) | 5  |
| 3.3 Да ли је ниво укључености и учешћа партнера и/или интересних група у пројекту задовољавајући? | 5 |
| 3.4 Да ли је **план активности** јасан и изводљив? | 5 |
| 3.5 Да ли предложени план садржи **објективно мерљиве индикаторе** резултата пројекта? | 5 |
| **4. Одрживост** | **Маx 15** |
| 4.1 Да ли ће пројекат имати опипљив **утицај** на циљне групе? | 5 |
| 4.2 Да ли ће предлог имати **ефекат умножавања**? (укључујући обим понављања и проширивања резултата пројекта и ширења информација.) | 5 |
| 4.3 Да ли су очекивани резултати предложеног пројекта **одрживи**:- финансијски *(*на који ће начин активности бити финансиране након што се финансирање заврши?)- институционално (да ли ће се успоставити структуре које ће наставити активности на крају пројекта? Да ли ће постојати локално „власништво“ над резултатима пројекта?)- на нивоу доношења одлука (уколико је примењиво) (какав ће бити структурни утицај пројекта — тј. да ли ће водити побољшању законодавства, правила о понашању, метода итд?)?- еколошки (уколико је примењиво) (да ли ће пројекат имати негативан/позитиван еколошки утицај?) | 5 |
| **5. Буџет и трошковна ефикасност**  | **Маx 15** |
| 5.1 Да ли је однос између процењених трошкова и очекиваних резултата задовољавајући? | 15 |
| **Максимални збир бодова** | **100** |

Како би се квалификовали за доделу помоћи, постојећи и новоосновани иновативни кластери морају остварити најмање 50 бодова, при чему у свакој подгрупи критеријума морају имати освојене поене.

Сваки појединачни пројекат се оцењује и потребно је да укупно има преко 50 поена како не би био одбијен. Сваки пројекат који има мање од 12 поена у тачки 1, и мање од 20 поена у тачки 2, биће одбијен.

**3. Правни основ:**

По доношењу одлуке о избору пројеката којима ће се доделити средстава за суфинансирање, Национална агенција ће писмено обавестити све учеснике о резултатима Јавног позива, a Министарство ће објавити резултате на интернет страници klasteri@merr.gov.rs. Кластери чије је захтеве усвојила Комисија морају закључити уговоре са Националном агенцијом, у року од 15 дана од дана достављања писменог обавештења.

Међусобна права и обавезе у вези са коришћењем бесповратних средстава уређују се уговором који закључује Национална агенција и корисник бесповратних средстава. Уговор нарочито садржи новчани износ који се додељује кластеру, намене за које се средства додељују, начин преноса бесповратних средстава, рокове за завршетак активности, обавезу кластера да уколико додељена средства не утроши, мора да иста да врати у буџет, као и обавезу корисника средстава да све активности реализује до 01. новембра 2011. године.

**4. Праћење реализације пројеката кластера:**

Корисник средстава - кластер дужан је да по завршетку активности достави Националној агенцији извештај о реализацији пројекта чија ће садржина детаљно бити дефинисана уговором. Извештај, са свом потребном документацијом која ће бити дефинисана уговором мора бити достављен Националној агенцији до 01. децембра 2011.

Корисник средстава дужан је да Министарству, Националној агенцији и Комисији за контролу државне помоћи, у циљу праћења коришћења средстава, омогући надзор у свакој фази пројекта, тако што ће у сваком моменту бити омогућена контрола реализације пројекта и увид у пројектну и финансијску документацију.

**5. Жалбени поступак:**

 Кандидати чије пријаве Комисија није усвојила имају право на жалбу у року од 8 дана од дана пријема Одлуке.

 У жалби се мора навести Одлука која се побија, као и број и датум Одлуке. Довољно је да жалилац у жалби изложи у ком погледу је незадовољан Одлуком, и да је укратко образложи.

 Жалба се подноси Министру економије и регионалног развоја, непосредно или препорученом поштом, на адресу **Министарство економије и регионалног развоја, Булевар краља Александра 15, 11000 Београд.**

 О жалби одлучује министар у року од 30 дана од дана пријема жалбе.

**II. УПУТСТВО УЧЕСНИЦИМА ЗА ИЗРАДУ ЗАХТЕВА**

1. Јавним огласом се предвиђа пријављивање пројеката кластера по фазама (две фазе). Кластер може да се пријави само за једну фазу у текућој години (за коју се опредељује у обрасцу пријаве).
2. Подносилац захтева подноси један или више пројеката који су у сагласности са планом рада кластера за 2011. годину. Кластер у оперативном плану за 2011. годину, треба да наведе све пројекте/активности које планира да реализује у 2011. години, укључујући и пројекте за које тражи суфинансирање од Министарства према Обрасцу V. За сваки пројекат неопходно је дефинисати циљеве, активности, средства (експерте, администрацију, техничке захтеве и финансијска средства), очекиване резултате, број укључених чланица кластера итд. Министарство ће помоћи пројекте који су у складу са циљевимa и наменом Јавног позива. Активности које се односе на редовно пословање предузећа или активности које нису везане за пројекат развоја кластера, нису предмет суфинансирања иако одговарају дефиницији оправданих трошкова.
3. Опис пројекта мора да садржи све елементе у складу са Упутством за спровођење Мере. У случају да кластер не попуни Опис пројекта у складу са предложеном методологијом, односно попуни га на неодговарајући или неправилан начин, захтев ће бити оцењен лошије. Опис пројекта не може бити предмет допунског поднеска.
4. Све табеле могуће је по потреби проширити додавањем редова. Број колона се такође може повећати додавањем допунских колона. Подносилац захтева треба да копира Образац V у зависности од броја предложених пројеката. Неопходно је прецизно и тачно попунити све обрасце за пријаву, у складу са прописаним упутствима. Непотпуне пријаве ће бити одбачене.
5. Сваки оправдани трошак реализоване пројектне активности, предвиђен у захтеву подносиоца, потребно је доказати фактуром, уговором или другим релевантним документима. Као доказ важећи су рачуни свих предузећа и институција у групи, из којих се јасно види повезаност са активностима пројеката. Као доказ за трошкове који се не могу доказати фактуром, уважава се обрачун трошкова који подноси одговорно лице. Суфинансираће се трошкови правилно приказаних и доказаних оправданих трошкова, али висина суфинансирања не може бити изнад уговореног износа. Трошкови организовања радионица, семинара и др. неће се признати, уколико их не прати списак са потписом учесника. Трошкови службених путовања не спадају у оправдани трошак.
1. Иновација представља примену новог или значајно побољшаног производа, процеса или услуге, или маркетиншке методе или нове организационе методе у пословању, организацији рада или односима предузећа са окружењем. [↑](#footnote-ref-2)